**ОБЩИНСКА ИЗБИРАТЕЛНА КОМИСИЯ – БЕЛОСЛАВ**

**ПРОТОКОЛ №23**

**27.10.2019г.**

Днес, 27.10.2019г., от 21:30 часа се проведе заседание на ОИК-Белослав. От общо 13 члена, присъстват всички 13 члена**,** заседанието е редовно и премина при следния

**Дневен ред:**

1. Разглеждане на жалба №16/27.10.2019 г., подадена до председателя на ОИК-Белослав от Илия Статев Матев.
2. Разглеждане на жалба №17/27.10.2019 г., подадена от Илия Статев Матев.
3. Упълномощаване на членове на ОИК-Белослав, за предаване на изборните книжа и материали в ЦИК, съгласно т. 9 от ОПЕРАТИВЕН ПЛАН за организацията на работата в ЦИК в деня на изборите за общински съветници и за кметове и на национален референдум на 27.10.2019 г. и приемането от ОИК на изборните книжа и материали относно резултатите от изборите в страната и от СИК извън страната.

**По т.1 от дневния ред:**

ОТНОСНО: Разглеждане на жалба №16/27.10.2019 г., подадена до председателя на ОИК-Белослав от Илия Статев Матев.

В ОИК-Белослав е постъпила жалба с вх.№16/27.10.2019 г. В жалбата са направени оплаквания, че в СИК №1 в гр. Белослав бюлетините са изсипани от урната върху масата и всички членове на СИК са започнали да подреждат и броят бюлетините, което се явява нарушение на закона и на част V, т.2.1.1. от методическите указания, която точка гласи: Секционната избирателна комисия отваря избирателната кутия. Бюлетините се изваждат една по една от определения от СИК член на комисията и се поставят с лицевата страна надолу на отделни купчини според вида избор (за всеки вид избор бюлетините са с различна големина). Когато е включена втора избирателна кутия, тя се отваря и бюлетините се изваждат и преброяват заедно с бюлетините от първата.

След извършена проверка в СИК №1 от ОИК-Белослав е установено, че на маса са извадени всички бюлетини и един човек вдига бюлетината и съобщава вота. По данни на председателят на СИК №1 не са вземали решение да изсипват съдържанието на урната върху масата. Членовете на ОИК-Белослав, извършили проверката не са присъствали при отварянето на урната. По време на преброяването на бюлетините в СИК №1 са присъствали и представители на партии и застъпници, които не оспорват действията й и нямат възражения.

С оглед на констатираното, ОИК – Белослав,

**Р Е Ш И:**

Жалба №16/27.10.2019 г., подадена до ОИК-Белослав е неоснователна.

**Гласували 13, „за“ 11.**

**„Против“ 2**:

**Юлиян Сидеров –** *„При извършената проверка по жалбата събраната информация не е пълна, липсват обяснения от свидетели.“*

**Дияна Великова –** *„Не съм съгласна, че един човек е вдигал бюлетината е обявявал вота. По-скоро се преброяваха бюлетините за кмет на община като бройка, разделяха се по десет и се подаваха на друг член на комисията, но не се е вдигала бюлетината, за да се види вота.“*

Решението е прието.

**По т.2 от дневния ред:**

ОТНОСНО: Разглеждане на жалба №17/27.10.2019 г., подадена от Илия Статев Матев.

В ОИК-Белослав е постъпила жалба с вх.№17/27.10.2019 г. В жалбата са направени оплаквания, че председателят на СИК №1 отказва да приеме жалба от Николай Емилов Янев – кандидат за общински съветник, присъстващ при затваряне на секцията и при извършване на преброяването.

Жалбата е била във връзка с нарушаване на закона и на т.2.1.1. от раздел V на методическите указания.

След извършена проверка на ОИК-Белослав е установено, че председателят на СИК №1 е входирал жалбата с вх.№1 и е вписал в същата в протокола за изборния резултат.

С оглед на констатираното, ОИК – Белослав,

**Р Е Ш И:**

Жалба №17/27.10.2019 г., подадена от Илия Статев Матев е неоснователна.

**Гласували 13, „за“ 12.**

**„Против“ 1**:

**Юлиян Сидеров -** *„Жалбата от лицето Николай Емилов Янев е приета от комисията след междувременната намеса от служители от ОИК-Белослав.“*

Решението е прието.

**По т.3 от дневния ред:**

ОТНОСНО: Упълномощаване на членове на ОИК-Белослав, за предаване на изборните книжа и материали в ЦИК, съгласно т. 9 от ОПЕРАТИВЕН ПЛАН за организацията на работата в ЦИК в деня на изборите за общински съветници и за кметове на 27.10.2019 г. и приемането от ОИК на изборните книжа и материали относно резултатите от изборите в страната.

В Общинска избирателна комисия-Белослав разгледа от ОПЕРАТИВЕН ПЛАН за организацията на работата в ЦИК в деня на изборите за общински съветници и за кметове на 27.10.2019 г. и приемането от ОИК на изборните книжа и материали относно резултатите от изборите в страната.

С оглед изложеното, ОИК-Белослав

**Р Е Ш И**

 УПЪЛНОМОЩАВА  Мария Димитрова Стефанова – председател на ОИК, Дияна Колева Георгиева – зам. председател на ОИК и Каля Райкова Христова – секретар на ОИК за предаване на изборните книжа и материали в ЦИК в София.

**Гласували 13, „за“ 13**. Решението е прието.

След изчерпване на дневния ред председателят закри заседанието.

Председател: Секретар:

Мария Стефанова Каля Христова

ЧЛЕНОВЕ:

1. Дияна Колева Георгиева……………………………….
2. Юлиян Вълчев Сидеров ……………………………….
3. Кирил Хараланов Лазаров……………………………..
4. Дияна Великова Георгиева…………………………….
5. Галина Алексиева Тодорова…………………………..
6. Вълкана Радева Иванова………………………………
7. Веска Едрева Димова…………………………………..
8. Иванка Димитрова Миладинова………………………
9. Станислава Димитрова Кисьова……………………..
10. Атлаза Иванова Барлева………………………………
11. Галя Кирилова Великова………………………………